jkorsvik/nowiki_second_scrape_merged huggingface dataset:
Elderson Echiéjilé

Uwa Elderson Echiéjilé (født 20. januar 1988) er en nigeriansk fotballspiller som for tiden er klubbløs.
Han begynte på sin karriere som fotballspiller sammen med Pepsi Football Academy. 


== Landslaget ==
Han var medlem av Nigeria U-20 laget under FIFA U-20 VM i 2007 som foregikk i Canada og han spilte fem kamper sammen med dem, men han scoret kun ett eneste mål.
Han ble tatt ut i Nigerias tropp til VM i fotball 2018 i Russland.


== Referanser ==


== Eksterne lenker ==
(en) Elderson Echiéjilé – FIFA 
(en) Elderson Echiéjilé – UEFA 
(fr) Elderson Echiéjilé – Ligue de Football Professionnel 
(fr) Elderson Echiéjilé – LÉquipe 
(en) Elderson Echiéjilé – Transfermarkt 
(en) Elderson Echiéjilé – national-football-teams.com 
(en) Elderson Echiéjilé – WorldFootball.net 
(en) Elderson Echiéjilé – FootballDatabase.eu 
(en) Elderson Echiéjilé – Soccerway 
(en) Elderson Echiéjilé – Fora De Jogo
Geng Biao

Geng Biao (kinesisk: 耿飚; pinyin: Gěng Biāo, født 26. august 1909 i Liling i provinsen Hunan i Kina, død 23. juni 2000 i Beijing) var en kinesisk politiker og diplomat.


== Liv og virke ==
Geng Biao ble medlem av Kinas kommunistiske ungdomsforbund i 1925 og prøvde forgjeves å skape en protestbevegelse blant gruvearbeidere i Hunan. I september 1930 vervet han seg i Den røde armé og fire år senere deltok han på den lange marsjen. 
Under annen sino-japanske krig var han politisk kommissar i en enhet av i Åttende rutearmé, og denne enheten inntok den østre del av Gansu-provinsen.Etter krigsslutt deltok han i meglingsforsøkene med Kuomintang, og etter at den kinesiske borgerkrig utbrøt i  1946 gikk han tilbake til sin enhet og deltok i erobringen av Taiyuan.
Da Folkerepublikken Kina ble grunnlagt ble han utsett til Kinas ambassadør i Sverige samt minister i Danmark og Finland. Han ble senere ambassadør i Pakistan, Burma og Albania.
Den 6. oktober 1976 ble han beordret til å ta kontroll over TV- og radiostasjonene i Beijing for å underlette arresteringen av Firerbanden. Den 23. januar 1977 ble han formelt utnevnt til sjef for den sentrale partiledningens såkalte femmannsgruppe med ansvar for den nasjonale propagandasektoren. Denne post innehadde han frem til gruppen ble oppløst i 1978, da partiets sentrale propagandadepartement ble gjenopprettet etter å ha blitt avskaffet som institusjon ved kulturrevolusjonens begynnelse i 1966. I og med dette ble Geng da beskikket til sjef (med ministers rang) for kommunistpartiets sentrale departement for internasjonale kontakter. I 1978 ble han utsett til visestatsminister i Statsrådet med ansvar for utenrikspolitikk, den militære industri, den sivile luftfart og turisme. I januar ble han medlem av den sentrale militærkommisjon.
I 1981 ble han Kinas forsvarsminister, og ble statsråd det følgende år. I 1983 ble han viseordfører for Den nasjonale folkekongressens stående komité.


== Referanser ==
Granville Bantock

Granville Ransome Bantock (født 7. august 1868 i London, død 16. oktober 1946) var en britisk komponist og dirigent.Bantock studerte komposisjon under Frederick Corder ved Royal Academy of Music i London. I 1908 etterfulgte Bantock Edward Elgar som professor of music ved University of Birmingham, en stilling han beholdt fram til 1934. I tillegg til musikk for orkester, klaver og kor, skrev Bantock musikk for brassband – en type musikkorps han var særlig begeistret for.


== Utvalgte verker for brassband ==
Prometheus Unbound
King Lear
Orion
The Frogs
Kublah Kahn


== Trivia ==
Jean Sibelius' tredje symfoni ble tilegnet Granville Bantock.


== Referanser ==


== Eksterne lenker ==
(en) Granville Bantock – kategori av bilder, video eller lyd på Commons 
(en) Granville Bantock på Internet Movie Database 
(en) Granville Bantock på Discogs 
(en) Granville Bantock på MusicBrainz 
(en) Granville Bantock på Spotify 
(en) Granville Bantock på AllMusic 
(en) musicweb-international.com – A Brief Introduction to the Life and Work of Sir Granville Bantock – Vincent Budd
Mile Jedinak

Michael John «Mile» Jedinak (født 3. august 1984) er en australsk tidligere fotballspiller.
Han ble kåret til årets spiller for Crystal Palace da nevnte rykket opp til Premier League i 2013. Han var en del av Sydney United da de vant NSW Premier League-tittel i 2006.
Den 25. desember 2008 undertegnet Jedinak en to og et halvt års kontrakt med den tyrkiske klubben Gençlerbirliği som ble innført i januar 2009. Den 24. januar 2009 gjorde han sin debut for det konkurransedyktige laget Genclerbirligi i deres 3-1 seier over motstander-klubben Kayserispor, der han spilte gjennom hele kampen. 


== Landslaget ==
Han er kjent som en australsk internasjonal fotballspiller som gjode sin internasjonale debut under en vennskapskamp mot Singapore tidlig i 2008. Han var en del av det australske landslaget under FIFA World Cup 2010, men han har også spilt under 2003 FIFA World Youth Championships i De forente arabiske emirater, der han blant annet spilte flere kamper mot land som Tsjekkia, Canada og vertslandet.
Han ble tatt ut i Australias tropp til FIFA Confederations Cup 2017 i Russland. Han måtte senere trekke seg fra troppen og ble erstattet av James Jeggo.Han ble tatt ut i Australias tropp til VM i fotball 2018 i Russland.


== Referanser ==


== Eksterne lenker ==
(en) Mile Jedinak – FIFA 
(en) Mile Jedinak – Transfermarkt 
(en) Mile Jedinak – national-football-teams.com 
(en) Mile Jedinak – WorldFootball.net 
(en) Mile Jedinak – Soccerbase.com 
(en) Mile Jedinak – FootballDatabase.eu 
(en) Mile Jedinak – Soccerway 
(en) Mile Jedinak – Tyrkias fotballforbund 
(en) Mile Jedinak – FBref 
(es) Mile Jedinak – as.com
Albania under Sommer-OL 2000

Albania under Sommer-OL 2000. Fire sportsutøvere, to menn og to kvinner, fra Albania deltok i tre grener, friidrett, skyting og vektløfting under Sommer-OL 2000 i Sydney. Det var fjerde gangen Albania deltok i et sommer-OL, de vant ingen medaljer.


== Medaljer ==


== Eksterne lenker ==
Albania at the 2000 Sydney Summer Games Arkivert 13. desember 2012 hos Wayback Machine. på Sports-Reference.com
Trond Are Anti

Trond Are Anti (født 7. desember 1973) er en norsk samisk politiker som er nestleder i Norske Samers Riksforbund og sametingsrepresentant fra Østre valgkrets i perioden 2009-2013, der han er medlem i oppvekst-, omsorg- og utdanningskomiteen. Han er også kommunestyremedlem i Tana kommune for Samefolkets parti. Han er en av syv representanter fra Sametinget i Samisk parlamentarisk råd.Anti er bosatt i Polmak i Tana kommune og er rektor på Sameskolen i Tana. Som utdanning har han 4-årig lærerutdanning og hovedfag i samisk (cand.philol).
Han var andrekandidat på valglista til NSR/Samefolkets parti i Østre valgkrets ved sametingsvalget i 2009.Han er gift og har tre barn. 


== Referanser ==


== Eksterne lenker ==
Profil på Sametinget
Presentasjon av Trond Are Anti på nettsiden til NRK Sámi Radio
Presentasjon av Trond Are Anti på nettsiden til NSR
Albania under Sommer-OL 2004

Albania under Sommer-OL 2004. Sju sportsutøvere, fem menn og to kvinner, fra Albania deltok i fire sporter, bryting, friidrett, svømming og vektløfting under Sommer-OL 2004 i Athen. Det var femte gangen Albania deltok i et sommer-OL, de vant ikke noen medaljer. Friidrettsutøveren Klodiana Shala var Albanias flaggbærer under åpningsseremonien.


== Medaljer ==


== Eksterne lenker ==
Albania at the 2004 Athina Summer Games Arkivert 13. desember 2012 hos Wayback Machine. på Sports-Reference.com
Wang Xuance

Wang Xuance (kinesisk: 王玄策, pinyin: Wáng Xuáncè) fra Luoyang i det som idag er provinsen Henan i Kina, var en kinesisk diplomat under Tangdynastiet. Han foretok rundt midten av 600-tallet flere diplomatiske sendeferder på oppdrag av keiserne Taizong og Gaozong til Magadha (India). Hans reiser var særlig viktige fordi de åpnet nye handelsveier mellom Kina og India via Tibet og Nepal.


== Reiser ==
På den første reisen ledsaget han sendemannen Li Yibiao (李义表) til kong Harshas hoff. Denne reisen omtales i innskrifter i Rajagriha – de nåværende Rajgir og Bodhgaya.
På den neste reisen (647) havnet han i en borgerkrig som brøt ut etter kong Harsha, og mange i det diplomatiske følget ble drept. Selv grep han etterhvert inn i borgerkrigen med styrker fra tibetanske allierte.
Fra sin fjerde reise (664) tok han med seg munken Xuanzhao (玄照) tilbake til Kina.


== Zhong tianzhu xingji ==
Han forfattet verket Zhong tianzhu xingji (中天竺国行记), som gir mange geografiske opplysninger. Hans verk gjenspeiler de endringer som var funnet sted etter Xuanzangs reise.
Reiseskildringen er bare bevart i fragmenter. I Dunhuang oppdaget han deler av verket, og de oppbevares i dag i de russiske samlinger (00234).


== Navnevarianter ==
Wang Hiuen Ts'e, Wang Hiuan-ts'ö, Wang Xuance


== Litteratur ==
Sylvain Lévi: The mission of Wang Hiuen Ts'e in India : les missions de Wang-Hiuen-Ts'e dans l'Inde. Written in French by M. Sylvain Lévi. Transl. from the orig. French by S. P. Chatterjee. Ed. by B. C. Law. – 1. publ. – Calcutta : Indian Geographical Society, 1967.
Prabodh Chandra Bagchi: India and China: A Thousand Years of Cultural Relations. 2. ed., rev. and enl. – New York : Philos. Libr., 1951
Zhongguo renming da cidian (Lishi renwu juan) [Det store kinesiske personleksikon. Bind: Historiske personligheter]; Shanghai: Shanghai cishu chubanshe, 1990; ISBN 7532600335
Fayuan zhulin (法苑珠林)


== Eksterne lenker ==
Wang Xuance (kinesisk) i Online-leksikonet Weike
A Note on the Dunhuang Manuscript Дx00234 Zhong tian zhu guo xing ji Written by Wang Xuance (kinesisk)
汉唐西域与中国文明 by 林梅村 (A Re-examination on the Chinese Stele Inscribed by the Tang Ambassador Wang Xuance in Tibet)
Wang Xuance
Algerie under Sommer-OL 2000

Algerie under Sommer-OL 2000. Førtisju sportsutøvere fra Algerie deltok i ti sporter under Sommer-OL 2000 i Sydney. Det var niende gangen Algerie deltok i et sommer-OL. De kom på 41.-plass med en gull-, en sølv- og tre bronsemedaljer.


== Medaljer ==


== Medaljevinnerne ==


== Kilder ==
Resultater og profilside Arkivert 14. september 2011 hos Wayback Machine. på sports-reference.com
Zhongguo renming da cidian

Zhongguo renming da cidian (kinesisk: 中国人名大词典, «Det store kinesiske personleksikon») er et kinesisk biografisk leksikon. Det begynte å utkomme i 1990.
Det består av et bind med historiske personer frem til 1949 med 14000 artikler; et bind med moderne personer med ca. 18000 arikler, og et tredje bind med 2185 ledelsespersonligheter fra Det kinesiske kommunistparti, regjeringen og Folkets frigjøringshær.
Verket kan litt for lett forveksles med et eldre verk med 40.000 artikler som stammer fra Republikken Kinas tid (Shanghai, 1921) fordi navnet romaniseres helt likt i systemet pinyin, selv om det blir skrevet litt annerledes med kinesiske tegn – se nedenfor: eksterne lenker.


== Bibliografiske opplysninger ==
Zhongguo renming da cidian (Lishi renwu juan) [Det store kinesiske personleksikon. Bind: Historiske personligheter]; Shanghai: Shanghai cishu chubanshe, 1990; ISBN 7532600335
Zhongguo renming da cidian (Dangdai renwu juan) [Det store kinesiske personleksikon. Bind: Personligheter fra samtiden]; Shanghai: Shanghai cishu chubanshe, 1992; ISBN 7532602079
Zhongguo renming da cidian (Xianren dang-zheng-jun lingdao renwu juan) [Det store kinesiske personleksikon. Bind: Ledende personligheter fra partiet, regjeringen og militæret]; Shanghai: Shanghai cishu chubanshe, 1989; ISBN 7532601080


== Eksterne lenker ==
Zhongguo renming da cidian 中国人名大词典 i internet-encyklopedien Weike
Zhongguo renming da cidian 中国人名大辞典 i internet-encyklopedien Weike
Algerie under Sommer-OL 2004

Algerie under Sommer-OL 2004. Sekstien sportsutøvere, førtiseks menn og femten kvinner fra Algerie deltok i ti sporter under Sommer-OL 2004 i Athen. Det var tiende gangen Algerie deltok i et sommer-OL. De vant ingen medaljer. Friidrettsutøveren Djabir Saïd-Guerni var Algeries flaggbærer under åpningsseremonien.


== Medaljer ==


== Kilder ==
Resultater og profilside Arkivert 18. september 2012 hos Wayback Machine. på sports-reference.com
Amerikansk Samoa under Sommer-OL 2000

Amerikansk Samoa under Sommer-OL 2000. Fire sportsutøvere fra Amerikansk Samoa deltok i tre sporter, bueskyting, friidrett og vektløfting under Sommer-OL 2000 i Sydney. Det var fjerde gangen Amerikansk Samoa deltok i et sommer-OL, de vant ikke noen medaljer. Friidrettsutøveren Lisa Misipeka var landets flaggbærer under åpningsseremonien.


== Medaljer ==


== Kilder ==
Resultater og profilside Arkivert 12. november 2012 hos Wayback Machine. på sports-reference.com
Amerikansk Samoa under Sommer-OL 2004

Amerikansk Samoa under Sommer-OL 2004. Tre sportsutøvere, to menn og en kvinne fra Amerikansk Samoa deltok i to grenr, friidrett og vektløfting under Sommer-OL 2004 i Athen. Det var femte gangen Amerikansk Samoa deltok i et sommer-OL, de vant ikke noen medaljer. Friidrettsutøveren Lisa Misipeka var landets flaggbærer under åpningsseremonien.


== Medaljer ==


== Friidrett ==
Menn
Bane- og landeveisøvelserKvinner
Tekniske øvelser


== Vektløfting ==


== Referanser ==


== Eksterne lenker ==
Official Report of the XXVIII Olympiad
Forrigling

Forrigling er en metode å forebygge uønskede tilstander i en maskin. I en generell forstand kan dette omfatte alle slags elektriske, elektroniske eller mekaniske innretninger. 
I de fleste programmer skjer forrigling ved hjelp av en enhet som stopper maskinen når den blir utløst. Dette hindrer maskinen fra å skade sin operatør eller seg selv. Husholdningenes mikrobølgeovner er utstyrt med forriglingsbrytere som deaktiverer magnetronet dersom døren åpnes. Vaskemaskiner vil avbryte sentrifugeringer når lokket er åpent. Forriglinger er viktige sikkerhetsinnretninger i industriell innstillinger, der de beskytter ansatte fra enheter som roboter, pressere og hammere.
Arkitekturåret 1930

Arkitekturåret 1930 er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1930.


== Bygninger ==
9. juni – Chicago Board of Trade Building, tegnet av Holabird & Roche åpner.
40 Wall Street (den gangen kalt Bank of Manhattan Trust Building) blir fullført og er en kort tid den høyeste bygning i verden.
Chrysler Building i New York, tegnet av William van Alen, etterfølger Bank of Manhattan Trust Building som den høyeste bygningen i verden.
Karl-Marx-Hof i Wien, tegnet av Karl Ehn, åpner (en massiv 1 100 meter vid leilighetsbygning).
Terminal Tower-komplekset i Cleveland, tegnet av Graham, Anderson, Probst, and White blir fullført.
Chachmei Lublin Yeshiva i Lublin, Polen fullføres.


== Hendelser ==
16. mai – Stockholmsutstillingen åpner og varer frem til 29. september.
Le Corbusier forslår « Plan Obus » for Alger by.


== Priser ==
Eckersbergmedaljen – arkitekt Thorkild Henningsen
Royal Gold Medal – Percy Scott Worthington.
Prix de Rome, Achille Carlier premier grand prix; Noël Le Maresquier second grand prix.
Sundts premie – Lars Backer for Øvre Slottsgate 21 Horngården


== Fødsler ==
1. september – Charles Correa, indisk arkitekt
3. september – Wilhelm Holzbauer, østerriksk arkitekt
26. oktober – Ralf Schüler, tysk arkitekt (død 2011)


== Dødsfall ==
6. mai – Ludwig Winter, tysk arkitekt (født 1843)
5. juni – Jacques Hermant, fransk arkitekt  (født 1855)
7. juni – Lars Backer, norsk arkitekt (født 1892)
10. juli – Isak Gustaf Clason, svensk arkitekt (født 1856)
27. juli – Alfred Friedrich Bluntschli, sveitsisk arkitekt (født 1842)
29. september – Bruno Granholm, finsk arkitekt (født 1857)
1. desember – P.V. Jensen Klint, dansk arkitekt (født 1853)
1. desember – Gustaf Estlander, finsk, senere svensk, arkitekt, båtkonstruktør og skøyteløper (født 1876)
		


== Referanser ==
Tommy Oar

Thomas Michael Oar (født 10. desember 1991 i Southport i Queensland) er en australsk internasjonal fotballspiller. Han gikk på All Saints Anglican School on Gold Coast og han tok endelig eksamen der i 2008. 
Han startet på sin profesjonelle karriere som fotballspiller som ving for fotballklubben Brisbane Roar FC som han inngikk en treårs-kontrakt med på begynnelsen av sesongen 2008/2009. I sin andre fotballkamp for denne klubben, mot motstanderne Wellington Phoenix, scoret han sitt alle første mål for Brisbane Roar.
Han fikk sitt første røde kort tidlig i 2009/2010-sesongen i en kamp mot klubben Gold Coast United. I mars 2010, på grunn av hans mange imponerende prestasjoner gjennom hele denne sesongen ble han tildelt en «Rising Star»-pris for beste unge fotballspiller og han ble valgt inn på benken i A-League Team of the Year. 
Den 22. desember 2009 han ble kalt opp til å bli en del av den australske landslagstroppen under kvalifisering til Asian Cup mot Kuwait i 2011. 
Han ble tatt ut til Fotball-VM 2014 i Brasil .


== Referanser ==


== Eksterne lenker ==
(en) Tommy Oar – FIFA 
(en) Tommy Oar – UEFA 
(en) Tommy Oar – Transfermarkt 
(en) Tommy Oar – national-football-teams.com 
(en) Tommy Oar – WorldFootball.net 
(en) Tommy Oar – Soccerbase.com 
(en) Tommy Oar – FootballDatabase.eu 
(en) Tommy Oar – Soccerway 
(en) Tommy Oar – FBref 
(es) Tommy Oar – as.com
Carl Valeri

Carl Valeri (født 14. august 1984 i Canberra) er en australsk tidligere fotballspiller.
Valeri er sønnen til den tidligere Australian National Soccer League-spilleren Walter Valeri, og hans familie er av italiensk herkomst. Han vokste opp i Canberra og utdannet seg ved Australian Institute of Sport der han hadde blitt tildelt et fotballstipend. 
Valeri har spilt for Australia på alle de australske internasjonale ungdomsnivåene, Under-17, U-20 og U-23. Han var kaptein på det australske U-17 laget. Han ble brukt som en ubrukt innbytter i en Asian Cup-kvalifiseringskamp mot Bahrain i 2006.
Han debuterte som internasjonal fotballspiller den 24. mars 2007 i en av Australias vennskapskamper mot Kina, som Australia vant 2-0. 


== Referanser ==


== Eksterne lenker ==
(en) Carl Valeri – Olympedia 
(en) Carl Valeri – Sports-Reference (OL-resultater – arkivert) 
(en) Carl Valeri – Australian Olympic Committee 
(en) Carl Valeri – FIFA 
(en) Carl Valeri – Transfermarkt 
(en) Carl Valeri – national-football-teams.com 
(en) Carl Valeri – FootballDatabase.eu 
(en) Carl Valeri – Soccerway 
(en) Carl Valeri – FBref 
(es) Carl Valeri – as.com
Angola under Sommer-OL 2000

Angola under Sommer-OL 2000. Tretti sportsutøvere fra Angola deltok i fem sporter, friidrett, basketball, skyting, svømming og håndball under Sommer-OL 2000 i Sydney. Det var femte gangen Angola deltok i et sommer-OL, de vant ingen medaljer. Svømmeren Nadia Cruz var Angolas flaggbærer under åpningsseremonien.


== Medaljer ==


== Kilder ==
Resultater og profilside Arkivert 2. juli 2012 hos Wayback Machine. på sports-reference.com
Frederick Corder

Frederick Corder (født 26. januar 1852 i London, død 21. august 1932 i London) var en engelsk komponist.
Corder studerte musikk både under Ferdinand Hiller i Köln og ved Royal Academy of Music, hvor han senere ble utnevnt til professor of composition.


== Referanser ==
Angola under Sommer-OL 2004

Angola under Sommer-OL 2004. Tretti sportsutøvere, fjorten menn og seksten kvinner fra Angola deltok i fem sporter, friidrett, basketball, judo, svømming og håndball under Sommer-OL 2004 i Athen. Det var femte gangen Angola deltok i et sommer-OL, de vant ingen medaljer. Basketballspilleren Angelo Victoriano var Angolas flaggbærer under åpningsseremonien.


== Medaljer ==


== Kilder ==
Resultater og profilside Arkivert 2. juli 2012 hos Wayback Machine. på sports-reference.com
Sun Wukong

Sun Wukong (tradisjonell kinesisk: 孫悟空, forenklet kinesisk: 孙悟空, pinyin: Sūn Wùkōng; Wade-Giles: Sun Wu-k'ung – «Apen opplyst til tomhet»), også kjent som Kong Markatta eller Apekongen, er en fiktiv skikkelse, en ape født ut av en magisk stein. Han har en innflytelsesrik rolle i den kinesiske folkespråksromanen Reisen mot Vest av Mingforfatteren Wu Cheng'en, der den daoistisk utdannede og udødelige apen – som samtidig er konge over Blomsterfruktfjellet – av bodhisattvaen Guanyin får i oppdrag å eskortere den buddhistiske Tangmunken Tripitaka (modellert etter den historiske Xuanzang) til India for å hente sutraer som kompensasjon for det kaos som Sun tidligere hadde stelt i stand hos Jadekeiseren.
Som «yngre trosbrødre» har han tre andre overnaturlige vesener: Zhu Bajie, et lat og lidderlig grisemonster; Sha Wujing, et elvemonster; og dragekongen Ao Runs son, en jade-drage som tjener som Xuanzangs hest.
Sun Wukong, som i boken fremstilles som en skøyer, like fremfusende som kapabel og handlingskraftig, er en av de aller mest elskede personlighetene fra Kinas eventyr- og myteverden, og feires hvert år den 16. dagen i den åttende kinesiske månekalendermåneden. Apekongen figurerer også til stadighet mer eller mindre forkledd i spillefilmer, tegnefilmer, manhua, videospill, etc.
Fortellinger om Sun Wukong går i Kina tilbake til Tangdynastiet, men noen forskere tror at skikkelsen bygger på den eldre indiske apeguden Hanuman.


== Referanser ==


== Litteratur ==
Helwig Schmidt-Glintzer: Geschichte der chinesischen Literatur: Von den Anfängen bis zur Gegenwart. C.H.Beck 1999, ISBN 3-406-45337-6, S. 435
Graham Seal: Encyclopedia of Folk Heroes. ABC-CLIO 2001, ISBN 1-57607-216-9, S.176


== Eksterne lenker ==
Sun Wukong – Figurbeskrivelse
Harald Høst

Harald Emil Høst (født 28. november 1835 i Nyborg, død 2. april 1908 på Frederiksberg) var en dansk jurist og politiker.
Han var sønn av amtstuefullmektig Peter Christian Abildgaard Høst og hustru Sophie Henriette Schalburg. Han giftet seg i 1867 med Beate Albertine Sporon Fiedler, datter av birkedommer Harald Valdemar Fiedler.Etter studentereksamen ved katedralskolen i Odense i 1855 tok han juridisk embedseksamen ved Københavns Universitet i 1861. Høst var rettsbetjent- og sakførerfullmektig, senere prokurator i Fuglebjerg. I 1871 ble han sorenskriver på Færøyene. På Færøyene var han med på å grunnlegge avisen Dimmalætting, og var innvalgt på det færøyske Lagtinget fra Suðurstreymoy fra 1875 til 1878. I 1878 vendte han tilbake til Danmark som borgermester og byfogd i Hjørring og herredsfogd i Vennebjerg. Han var byfogd i Helsingør fra 1886 til 1897, deretter birkedommer i København frem til sin død.Høst var innvalgt på det danske Landstinget fra 1884 til 1890 og igjen fra 1891 til sin død i 1908. Han var ingen fremstående politiker, ifølge M.P. Friis, men var saksordfører for lovforslagene om sakførervesenet, tvangsauksjoner, bidrag til kommunene fra statskassen, sjørett og jakt.Høst ble utnevnt til ridder av Dannebrogordenen i 1890 og tildelt Dannebrogordenens hederstegn i 1900.


== Referanser ==
Antigua og Barbuda under Sommer-OL 2000

Antigua og Barbuda under Sommer-OL 2000. Tre sportsutøvere, to menn og en kvinne fra Antigua og Barbuda deltok i to sporter, friidrett og seiling under Sommer-OL 2000 i Sydney. Det var sjette gangen Antigua og Barbuda deltok i et sommer-OL, de vant ingen medaljer. Friidrettsutøveren Heather Samuel var landets flaggbærer under åpningsseremonien.


== Medaljer ==


== Referanser ==
Antigua og Barbuda under Sommer-OL 2004

Antigua og Barbuda under Sommer-OL 2004. Fem sportsutøvere, tre menn og to kvinner fra Antigua og Barbuda deltok i to sporter, friidrett og svømming under Sommer-OL 2004 i Athen. Det var sjuende gangen Antigua og Barbuda deltok i et sommer-OL, de vant ingen medaljer. Friidrettsutøveren Daniel Bailey var landets flaggbærer under åpningsseremonien.


== Medaljer ==


== Referanser ==
Yang Shuo

Yang Shuo (kinesisk: 杨朔, pinyin: Yáng Shuò, født 28. april 1913 i Penglai i provinsen Shandong i Kina, død 3. august 1968) var en kinesisk lyriker og essayist med over ett hundre verker. Han begikk selvmord med en overdose under kulturrevolusjonen.


== Referanser ==